
Prezentul document este proprietatea ADP SATU MARE 
Este interzisǎ multiplicarea şi transmiterea documentului fǎrǎ acordul elaboratorului, copiile fiind controlate şi numerotate.
Capitolul 1. Destinaţia
Art.1. Parcarea etajată a fost construită pentru a satisface necesitatea locurilor de parcare din zona centrală a municipiului Satu Mare, fiind un spațiu public deschis accesului vehiculelor, în condițiile legii și cu respectarea prezentului regulament.
Art.2. Respectarea prezentului regulament este obligatorie pentru toți utilizatorii parcării.
Capitolul 2. Legislaţie
Art.3. Prezentul Regulament stabilește cadrul juridic unitar pentru administrarea Parcării etajate și raporturile dintre administratorul parcării și utilizatorii acesteia în conformitate cu reglementările legale (modificate și completate) prevăzute de:
- Ordonanța Guvernului nr.71/2002 privind organizarea și funcționarea serviciilor publice de administrare a domeniului public și privat de interes local;
- Legea nr.51/2006 a serviciilor comunitare de utilități publice, republicată;
- Legea contabilității nr.82/1991, republicată;
− Legea nr.227/2015 privind codul fiscal;
− Legea nr.207/2015 privind codul de procedura fiscală;
- Legea nr.448/2006 privind protecția și promovarea drepturilor persoanelor cuhandicap;
- Legea poliției locale nr.155/2010, republicată;
- Hotărârea Guvernului nr.1332/2010, privind aprobarea Regulamentului-cadru de organizare și funcționare a Poliției Locale;
- Ordonanța de Urgență a Guvernului nr.195/2002, privind circulația pe drumurile publice, republicată, cu modificările ulterioare;
- Hotărârea Guvernului nr.1391/2006, pentru aprobarea Regulamentului de aplicare a Ordonanței de Urgență a Guvernului nr.195/2002 privind circulația pe drumurile publice, cu modificările și completările ulterioare;
- Hotărârea Guvernului nr.965/2016 pentru modificarea și completarea Regulamentului de aplicare a Ordonanței de urgență a Guvernului nr. 195/2002 privind circulația pe drumurile publice aprobat prin Hotărârea Guvernului nr.1391/2006;
- Legea nr.52/2003 privind transparența decizională în administrația publică;
- Legea nr.24/2000 privind normele de tehnică legislativă pentru elaborarea actelor normative;
- Legea nr.273/2006 privind finanțele publice locale;
- Ordonanța de Urgență a Guvernului nr.21/2004 privind Sistemul Național de Management al Situațiilor de Urgență;
- Ordonanța Guvernului nr.2/2001 privind regimul juridic al contravențiilor, cumodificările și completările ulterioare;
- Reglementări cu privire la comportarea în caz de incendii;
- Directiva 2007/46/CE (de stabilire a unui cadru pentru omologare a autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective).

Capitolul 3. Accesul auto şi reglementările specifice
Art.4. Parcarea este deschisă utilizării non-stop, cu excepția unor situații care pot apărea și care pot duce la închiderea totală sau parțială, respectiv a unor sectoare din parcare, precum:
a) închidere/restricționare pentru efectuarea curățeniei, intervenții-întreținere, reparații, etc;
b) blocaje ale fluxurilor principale, ale acceselor, incendii, evenimente rutiere sau de altă natură;
c) la solicitarea Primăriei Satu Mare, organelor de Poliție sau a celor cu atribuții de ordine publică, siguranța cetățenilor sau de securitate națională.
Art.5. În cazul închiderii totale sau a unor sectoare din parcare, utilizatorii au obligația respectării restricțiilor și/sau a informațiilor transmise de reprezentanții administratorului parcării.
Art.6. Caracteristicile de accesibilitate generală.
(1) Accesul și ieșirea auto în/din incinta parcării se face de pe strada Mihail Kogălniceanu din Municipiul Satu Mare.
(2) Informații privind numărul de locuri / gradul de ocupare al parcării pot fi obținute de la panourile electronice de afișare.
(3) Accesul autovehiculelor în incinta parcării se va face cu atenţie sporită, respectându-se semnificaţia panourilor indicatoare, a semnelor de circulaţie şi a marcajelor rutiere, precum şi limita maximă de viteză 5km/h respectiv limita de  înălţime admisă.
Art.7. Accesul autovehiculelor:
(1) La intrarea pe calea de acces în incinta parcării, conducătorul autovehiculului trebuie să se asigure că are aprinse luminile de întâlnire.
(2) Conducătorii auto care doresc să utilizeze parcarea vor fi direcționați către zona de intrare de unde își vor procura tichet de acces sau vor efectua scanarea abonamentului.
(3) La intrarea în parcare utilizatorii au obligația de a se opri în fața barierei de acces, sistemul de acces va citi numărul de înmatriculare și prin apăsarea butonului corespunzător la stația de tichete, situată în partea stângă a șoferului, se eliberează un tichet de parcare, pe care se tipărește un cod de bare, ora exactă a intrării, numărul de înmatriculare și alte informații necesare.
(4) După ridicarea tichetului se așteaptă până la deschiderea barierei și se urmarește indicatoarele, marcajele rutiere și informațiile de pe afișele electronice și de pe cele tipărite. Este strict interzisă deplasarea cu spatele după trecerea barierei, existând riscul distrugerii acesteia.
(5) Accesul autovehiculului către spațiile de parcare se poate face în baza:
a) Tichetului de carton eliberat la bariera de intrare (nu se pot solicita două tichete sau mai multe), pe care sunt inscripționate datele de acces și numărul autoturismului (dacă acesta poate fi citit) - se eliberează la automatul de intrare
b) Abonamnetul , care conține caracteristicile de acces: tip abonament, date identificare vehicul, etc. - se eliberează și se programează la casierie.
(6) Plata duratei de staționare sau a parcării se face în mod diferit, în funcție de perioada utilizării parcării, prin achitarea unei taxe de parcare;
(7) Direcționarea utilizatorilor, în incinta parcării se face astfel:
a) spre zonele cu locuri libere standard, prin indicațiile de pe panouri indicatoare și marcaje
b) spre zonele cu locuri libere pentru persoanele cu dizabilități, prin indicațiile de panouri indicatoare și marcaje
c) spre zonele cu sisteme de încarcăre pentru autovehiculele electrice, prin panouri indicatoare și marcaje
(8) Modalitatea de achitare a taxei de parcare se face la unul din automatele de taxare sau în caz de nefuncționalitate a acestora la casierie prin:
a) plata cu card bancar, după citirea tichetului și afișarea contravalorii serviciului de parcare;
b) plata cash, după citirea tichetului și afișarea contravalorii serviciului de parcare 
(9) După achitarea taxei de parcare, tichetul de acces sau abonamnetul se pătrează pentru a fi scanat la automatul de validare, cu barieră, de la ieșirea din parcare.
(10) După achitarea taxei la automatul de plată sau la casierie și încasarea contravalorii, utilizatorul parcării are la dispoziție un timp de maxim 15 minute în care autovehiculul trebuie să părăsească incinta parcării, durată după care tichetul se invalidează.
(11) În cazul în care utilizatorul pierde tichetul sau il deteriorează astfel încât datele de pe acesta nu mai pot fi citite de către automatele de parcare. Utilizatorul poate sa introduca la autmatul de parcare numarul autovehicului iar acest îi va afisa suma de plată, sau se va prezenta la casierie pentru a i se emite o copie a tichetului dar nu inainte de a  achita taxa ” tichet pierdut”. 
Art.8. Staționarea autovehiculelor care transportă o persoană cu handicap posesoare de card-legitimație beneficiază de parcare gratuită, pentru maxim 2 ore, exclusiv pe locurile special amenajate și semnalizate pentru persoanele cu dizabilități. Aceștia vor prezenta cardul legitimatie la casiereie în vederea validării și permiterii ieșirii din incinta parcării.  În cazul staționării pe alte locuri aceștia vor achita tariful stabilit conform prezentului regulament. 
Art.9. Reglementări privind circulația în incinta parcării:
(1) Utilizatorul are obligația de a respecta modul de organizare al parcării și să staționeze doar pe locurile marcate în acest sens  sau pe perioada pentru care a fost emis abonamnetul.
(2) Pe tichet sunt inscriptionate:
a) dată/oră intrare;
b) numărul autovehiculului;
c) alte informații privind taxarea.
(3) Circulația auto în incinta parcării este reglementată de un semafor de acces, indicatoare și marcaje rutiere, pe care conducătorii auto au obligația să le respecte.
(4) Conducătorii auto au obligația de a păstra distanța regulamentară între vehicule și față de elementele de infrastructură ale parcării, pentru a evita blocajele sau evenimentele rutiere.
(5) Conducătorii au obligația să asigure securitatea interioară a autovehiculelor prin închiderea geamurilor, încuierea ușilor, a capotei motorului și a portbagajului.
Art.10. Constituie contravenţie și se sancționează cu amendă cuprinsă între 1000 -2000 lei pentru persoane fizice/juridice săvârșirea oricăreia dintre următoarele fapte:
a) Accesul autovehiculelor cu masa totală mai mare de 3,5 tone, precum și acelor cu înălțimea mai mare de 2,1m;
b) Accesul autovehiculelor cu instalații GPL;
c) Accesul autovehiculelor cu remorci și/sau semiremorci, precum și a vehiculelor tractate;
d) Accesul autorulotelor și a rulotelor;
e) Parcarea vehiculelor în afara zonelor marcate, precum și parcarea pe mai multe locuri;
f) Blocarea accesului în parcarea etajată sau în spațiile edificate în aceasta, precum și blocarea altor autoturisme;
g) Accesul vehiculelor care au mai mult de 8+1 locuri;
h) Ocuparea locurilor destinate vehiculelor aparținând persoanelor cu dizabilități fără a avea afișat cardul-legitimaţie în partea din faţă a vehiculului, astfel încât faţa cardului-legitimaţie să fie clar vizibilă pentru verificare;
i) Parcarea autoturismelor, fără numere de înmatriculare;
j) Înlăturarea de către proprietari a numerelor de înmatriculare a autovehiculelor, după intrarea în incinta parcării;
k) Staționarea/oprirea voluntară a autovehiculului pe culoarele de acces dintre locurile de parcare, pe fluxurile de trafic, inclusiv în scopul efectuării plății;
l) Repararea autovehiculelor, mentenanța sau alte activități de acest gen;
m) Expunerea spre vânzare a autovehiculelor, 
n) Spălarea, curățareainterior/exterior a acestora;
o) Ascultarea sau difuzarea compozițiilor muzicale cu volum ridicat, precum și turarea excesivă a motoarelor sau producerea oricărui tip de zgomot, care poate perturba liniștea;
p) Staționarea voluntară a autovehiculului, cu motorul în funcțiune;
q) Descărcarea de deșeuri de orice fel;
r) Accesul cu substanțe inflamabile, explozive, sau periculoase de orice natură;
t) Abandonarea oricăror obiecte care pot pune în pericol sau nu viața sau
integritatea persoanelor aflate în incintă;
u) Poluarea cu substanțe de orice natură, inclusiv scurgeri de combustibili, uleiuri;
v) Distrugerea echipamentelor/sistemelor parcării sau componente ale acesteia;
w) Murdărirea, inscripționarea, pictarea voluntară, etc, a elementelor din
incinta parcării;
x) Lăsarea în autovehicule și în incinta parcării a copiilor nesupravegheați,
precum și a animalelor nesupravegheate;
y) Utilizarea parcării pentru activități, ilegale, imorale sau pentru practicarea cerșetoriei;
z) Organizarea reuniunilor de natură religioasă, politică, sportivă, artistică sau
orice fel de adunare publică, fără acordul scris din partea administratorului parcării;
aa) Desfășurarea de sesiuni foto/video profesionale fără acordul scris al
administratorului parcării;
bb) Fumatul și folosirea de flacără deschisă;
cc) În incinta parcării este interzisă inițierea/participarea la
întreceri/demonstrații/curse/drifturi, respectiv efectuarea manevrelor ce pot fi
periculoase pentru ceilalți participanti la trafic, precum și utilizarea claxonului.
dd) depășirea timpului alocat pentru stationare a autovehiculelor care transportă o persoană cu handicap posesoare de card-legitimație pe locurile special amenajate și semnalizate pentru persoane cu dizabilități.
Art.11. (1) Constatarea şi sancţionarea contravenţiilor se fac de către agentii constatori din cadrul Administrației Domeniului Public Satu Mare sau cei ai Serviciului Public Politia Locala Satu Mare, prin constatarea directă a agenților constatatori.
(2) Se vor fotografia autoturismele oprite sau parcate neregulamentar pentru a avea proba abaterii de la regulament înaintea sancționării. Dupa emiterea sancțiunii agentul va fotografia autoturismul şi după aplicarea acesteia substergatorul autovehicului.
Art.12. Este interzisă derularea de către persoane fizice sau juridice a oricăror
activități comerciale, publicitare sau promoționale fără acceptul administratorului
parcării.

Capitolul 4. Taxarea şi modalităţi de plată
Art.13. (1) Utilizatorul primește un singur tip de tichet la intrarea în parcare, de
la automatul de emitere. Tichetul este eliberat prin apasărea unui buton al automatuluide emitere a tichetelor.
(2) Nelămuririle și/sau informațiile suplimentare pot fi obținute în urma
discuțiilor pe care conducătorul auto le poate avea prin intermediul difuzorului automatului de la intrare/ieșire, cu reprezentanții administrației parcării, sau la un număr de telefon afișat.
(3) Accesul se poate face și în baza abonamnetului care au o valabilitate mai mare decât cea a tichetelor, acestea fiind atribuite în funcție de taxa achitată, fără a depăși ca și termen de valabilitate data de 31 decembrie a anului în curs. 
(4) Prin plata taxelor de parcare, clientul beneficiază de un loc nenominal în
incinta parcării.
Art.15. (1) Tichetul se păstrează de utilizator, iar la întoarcerea în parcare,
utilizatorul va efectua plata la casierie sau unul din automatele de plată amplasate în spatele acesteia la parterul parcării. 
(2) Se recomandă introducerea în automat a sumei exacte de plată ori a unei
sume care să nu o depășească cu mult. În situația în care automatul nu dispune de
bancnote, restul va fi acordat în urma unei cereri (tipizatul se va solicita la casieria parcării, unde se va depune după completare) adresate spre Administrația Domeniului Public Satu Mare, la care se atașează bonul emis de către automat.
(3) În situația în care automatul nu dispune de monede sau bancnote pentru a da
rest, plata se va putea face:
a) la un alt automat;
b) la casierul parcării;
c) cu cardul bancar;
(4) Achitarea plății pentru parcare se va face în funcție de tariful orar afișat la
intrare. Tariful orar nu se aplică fracționat.
(5) După achitarea tarifului aferent duratei de staționare, dreptul de parcare se anulează. Din momentul efectuării plăţii, fiecare client are la dispoziţie 15 minute gratuite pentru deplasarea la autovehicul şi părăsirea parcării. În caz contrar, se va datora tariful pentru minim încă 30 de minute de parcare sau pentru o durată de timp mai mare, în funcție de staționarea realizată de către client și va fi necesară achitarea costurilor aferente.
(6), Tarife stabilite conform hotărârilor Consiliului Local al Municipiului Satu Mare privind taxele si tarifele percepute de catre Administrația Domeniului Public Satu Mare, aprobate pentru fiecare an în parte. 
(7) Deschiderea barierelor de ieşire se face automat, sau după prezentarea, la cititorul stației de tichete aflat lângă barieră, a tichetului de intrare achitat.
Art.16. (1) Părăsirea parcării fără plata tarifului de parcare aferent staționării, este strict interzisă;
(2) Părăsirea parcării în situația neprezentării la plată a tichetului
eliberat la intrare, în situația prezentării unui tichet invalid sau deteriorat, ori în
situația pierderii tichetului după plată, se poate face numai în condițiile achitării
taxa tichet pierdut.
(3) În cazul părăsirea parkingului fără plată, utilizatorul efectuând o ieșire neautorizată, la următoarea intrare a autovehiculului taxarea va începe de la suma neachitată anterior, calculată de la intrarea inițială, conducătorul auto fiind obligat la plata integrală a sumei acumulate. La constatarea acestei abateri administratorul parcării își rezervă dreptul de a restricționa imediat accesul autovehiculului în parcare și de a depune plângere penală pentru tentativă de fraudare și va declanșa demararea procedurilor de recuperare pe cale legală a prejudiciului.
Art.17. Taxele și penalitățile aplicabile sunt stabilite prin hotărâri ale
Consiliului Local al Municipiului Satu Mare privind impozitele și taxele locale,
aprobate pentru fiecare an în parte și sunt afișate pe fluxurile de acces și la punctele de plată. Termenii și condițiile de achitare a acestora nu pot fi supuse negocierii.

Capitolul 5. Alte reglementări
Art.18. Reprezentanții administratorului parcării sunt exonerați de:
a) daunele provocate de nerespectarea semnificației indicatoarelor, a
semafoarelor și a marcajelor rutiere ori de nerespectarea indicațiilor agenților de
ordine și ale personalului abilitat;
b) daunele provocate de mișcările barierelor, în situația nepăstrării distanței
minime dintre autovehicule, ori a nerespectării procedurii de intrare / ieșire;
c) daunele cauzate autovehiculelor de alți utilizatori în incinta parcării;
d) prelungirea timpului de utilizare a parcărilor;
e) prelungirea timpului de așteptare la plată sau la bariere în perioadele cu vârf
de trafic ori cauzat de factori neimputabili reprezentanților administratorului parcării;
f) orice consecință imediată sau ulterioară, directă sau indirectă, a nerespectării
prevederilor prezentului regulament, a schimbului de tichete sau a refuzului achitării taxelor de parcare, a penalităților, ori a sumelor reprezentând reparații ale unor reperedeteriorate / distruse / descompletate.
Art.19. (1) Camerele de monitorizare instalate în parcare sunt destinate exclusiv
supravegherii fluxurilor, înregistrările video, nefiind disponibile publicului.
Înregistrările video pot fi puse la dispoziție doar organelor de cercetare penală,
instanțelor de judecată, reprezentanților Inspectoratului de Poliție Județean Satu Mare si al Poliției Locale a Municipiului Satu Mare.
(2) Datele cu caracter personal privind înregistrările video sunt stocate automat timp de cel mult 30 de zile. Excepție fac cazurile în care înregistrările care conțin Date cu Caracter Personal sunt sau pot fi în vreun fel relevante pentru unul sau mai multe dintre următoarele evenimente:
• incidente care cauzează pagube de orice fel și/sau care pot sta la baza soluționării unor eventuale litigii (ex. dar fără a se limita la distrugeri echipamente sistem acces, bariere, stații de încărcare auto, părăsirea parcării fără plata tarifului, etc.)
• soluționarea litigiilor sau orice tip de ordin, citație, cerere de a prezenta documente, primite de la o autoritate sau instituție publică.
(3)Operatorul nu răspunde de securitatea vehiculelor şi a bunurilor aflate în parcare cu plată îndiferent de zonă.
Art.20. În situația în care un utilizator al parcării provoacă o daună materială
(deteriorare de echipamente, incendiere, distrugere, descompletare, poluare,
descărcare de deșeuri etc.), contravaloarea materialelor, a echipamentelor și a
manoperei necesare restabilirii situației inițiale va fi recuperată de la acesta, pe bazaunui deviz de lucrări.
Art.21. Eventualele reclamații referitoare la serviciile de parcare vor fitransmise conducerii administrative a parcării în termen de cel mult 48 de ore de la constatarea situației reclamate, prin e-mail la adresa office@adpsm.ro
Art.22. În situația producerii unor evenimente de tipul: incendii, acumulări de
gaze toxice, blocaje, pornirea alarmelor, etc, toate persoanele din incinta parcării sunt obligate să se supună semnalelor vizuale și sonore și să se îndrepte spre direcțiile indicate.
Art.23 Abonementele se emit doar până la limita a 60 de abonamente, acest număr poate sa fie majorat în funcție de gradul de ocupare a parcării.

Capitolul 6. Dispoziții finale
Art.24. Contravenientul poate achita în termen de cel mult 15 zile de la data
încheierii sau, după caz, a comunicării procesului verbal, jumătate din minimul
amenzii prevăzută în prezentul regulament pentru contravenţia săvârşită.
Art.25. Plângerile formulate împotriva proceselor-verbale de constatare și
sancționare a contravenţiei se depun spre soluţionare la Judecătoria Satu Mare sau la judecătoria în a cărei rază teritorială își are domiciliul sau sediul contravenientul întermen de 15 zile de la data comunicării actului constatator și sancționator.
Art.26. Dispoziţiile prezentului regulament se completează cu prevederile
Ordonanței Guvernului nr.2/2001, privind regimul juridic al contravenţiilor, cu
modificările şi completările ulterioare, precum și cu alte reglementări legale în
vigoare.




